Konferenca e parë për urinë prej dekadash
Presidenti Biden organizoi konferencën e parë për urinë që prej disa dekadash, me objektivin ambicioz për t’i dhënë fund urisë dhe për të pakësuar sëmundjet për shkak të dietës ushqimore deri në vitin 2030
Një në dhjetë familje në Shtetet e Bashkuara nuk e ka të siguruar ushqimin dhe situata ka qenë e tillë për dekada. Siç njofton korrespondentja e Zërit të Amerikës, Anita Powell, në konferencën e parë të këtij lloji në pothuajse 50 vjet, Shtëpia e Bardhë mblodhi të mërkurën ekspertët për të diskutuar se si vendi që jep më shumë ndihma ushqimore në botë mund të ushqejë më mirë qytetarët e vet. Uria mund të jetë e vështirë të perceptohet në vendin më të pasur të botës. Por aktualisht, nëntë milionë fëmijë amerikanë janë të uritur, dhe siç tha Presidenti Joe Biden të mërkurën ndërsa çeli konferencën e parë të Shtëpisë së Bardhë për urinë dhe të ushqyerin e shëndetshëm, ky është një problem i madh. , tha Presidenti Biden. Uria është një fenomen global, dhe Shtetet e Bashkuara nuk janë ndër vendet që e përjetojnë më shumë. Sipas Indeksit Global të Sigurisë Ushqimore, Shtetet e Bashkuara radhiten në vendin e 13-të, ndërkohë që Finlanda radhitet e para, ndërsa Siria dhe Haiti zënë vendet e fundit në botë. Konferenca e Presidentit Biden vendos objektivin ambicioz për t’i dhënë fund urisë dhe për të pakësuar sëmundjet për shkak të dietës ushqimore deri në vitin 2030. Të mërkurën, ai njoftoi fonde prej 8 miliardë dollarësh në projekte publike dhe private, si dhe planet për të rritur qasjen në shkolla tek vaktet falas dhe zgjerimin e ndihmës ushqimore nga qeveria për fëmijët dhe familjet. Miratimi i fondeve nga Kongresi nuk është i sigurtë. Republikanët zakonisht mbështesin trajtimin e problemeve sociale me mjete joqeveritare. Edhe aktivistët kundër urisë vënë në dukje se Uashingtoni nuk mund t’ja dalë mbanë i vetëm. , thotë Noreen Springstead, nga organizata “WhyHunger”. Dhe sfidat gërshetohen. Pasiguria ushqimore u rrit gjatë pandemisë dhe pas sulmit të Rusisë në Ukrainë. , thotë Danielle Nierenberg, nga organizata “Food Tank”. Dhe zonja Springstead thotë se ulja e çmimit të ushqimit është vetëm një pjesë e sfidës. , thotë ajo. Të paktën për një ditë, Uashingtoni u përqëndrua tek uria, në një kohë kur çmimet e ushqimeve vazhdojnë të rriten.